### Beslutning

Godkendt med Økonomiudvalgets bemærkning.

### Sagsfremstilling

## Resume og sagens baggrund

De aktuelle nødkaldeanlæg på kommunens plejehjem er utidssvarende og der søges om en anlægsbevilling til udskiftning af disse.

## Indstillinger

Direktøren indstiller, at der gives en anlægsbevilling på 1,6 mio. kr. finansieret af kassen til udskiftning af kaldeanlæg på kommunens plejehjem.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

De aktuelle nødkaldeanlæg på kommunens plejehjem er utidssvarende.

Borgere der i dag får bolig på plejehjem har et forskelligt, men lavt funktionsniveau, der kalder på individuelle løsninger for at kunne tilkalde hjælp. Langt fra alle kan benytte den nuværende "trykknap-løsning". Endvidere er mulighederne for faldsikring og demenssikring udviklet væsentlig de senere år.

Det vurderes, at der er behov for et nyt elektronisk sikrings- og kommunikationsanlæg, der lever op til borgernes behov, herunder muligheder for faldsikring og demenssikring.

Der er indhentet tilbud på en ny mobil løsning, der indeholder samme muligheder på alle kommunens plejehjem.

## Økonomiske konsekvenser

Der gives en anlægsbevilling på 1,6 mio. kr. finansieret af kassen.

[adresse] bemærkninger er indarbejdet i sagen.

### Sagens forløb

03-10-2022 Ældre- og Sundhedsudvalget
Anbefales.
12-10-2022 Økonomiudvalget
Økonomiudvalget anbefaler at bevillingen finansieres af robusthedspuljen.